"Sunt peste 200.000 de maşini care nu circulă în Bucureşti, dar pot fi găsite pe domeniul public cu prelate pe ele sau dezmembrate. Aceste maşini nu se mişcă. Românul avea Dacia lui veche în 1994 şi s-a dus în Germania, şi-a luat un BMW pe 600 de mărci, a circulat cu ăla vreo trei ani şi după aia a apărut posibilitatea să-şi ia Cielo nou. Iar celelalte două au fost lăsate în parcare", a spus Dumitraşsu.

El a afirmat că maşinile respective nu se mişcă şi ocupă locuri de parcare, care ajung "clocitoare" sau adăposturi.

"Este o procedură europeană, frumoasă, cu identificarea la poliţie a proprietarului, după număr, cu somaţie la 45 de zile, după care pui un afiş prin care îl înştiinţezi. După care te trezeşti cu cetăţeanul care vine c-o falcă-n cer şi cu una-n pământ şi te întreabă ce ai cu maşina lui, pentru că vrea să o ducă la programul Rabla", a mai spus arhitectul.

Numărul de maşini înmatriculate în Bucureşti este estimat la peste 1,1 milioane, iar în întreaga ţară ajunge la 6 milioane.